  Виталий Пронин Кылем арын ужамзылы йылпумъян лэсьтӥз Росгвардилэн Удмурт Республикая управлениеныз кивалтӥсьлэн воштӥсез Николай Мерзляков. Туспуктэм басьтэмын: www.4vsar.ruНуналлы быдэ шаерысьтымы югдурез утьыны юрттэ Росгвардиысь 38 группа: ведомствое пырисьтэм охрана, СОБР, ОМОН, ФСБ но мукет ёзъёс. Нимаз адямиослэсь юртъёссэс йыртэмасьёслэсь утем сяна, бадӟым предприятиосты но чаклало. 14 сюрс 500 пол объектъёсы потазы. Законэз тӥямзы понна 5 сюрслэсь трос адямиосты полицие вуттӥзы, 178 мурт вылэ уголовной уж ӝутэмын, 3 сюрс 840 мурт кыл кутон улэ кыскемын. Озьы кылем арын Воткаысь Росгвардиын ужасьёс шедьтыны юрттӥзы 13 аресъем ышем пияшез, нош мукетаз учырын пӧсь пытьыосъя ӝегатӥзы секыт йыруж лэсьтэм 2 воргоронъёсты. Та вакытэ шаерамы 25 сюрс 214 адямиос доразы 41 сюрлэсь ятыр пыӵал тӥрлык возё. Соос ваньзы тодо, пыӵал тӥрлыкез нимысьтыз сейфын возёно шуыса. Николай Мерзляков верамъя, пыӵал возисьёс пӧлын, пе, тросэз арлыдоос луо, ӵемысь соос гужемлы сад-бакчаязы кошко. Сыӵе дыръя пыӵалэн сейфсэс но сьӧразы нуыны кулэ. Кылем арын куронъёсыз тӥямзы понна 53 муртлэсь пыӵал возьыны но нуллыны лицензиоссэс басьтӥзы. Сюлмаськытӥсь югдур кылдэмын охрана удысын ужасьёсын. Туннэ нуналлы 14 сюрслэсь трос объектъёсыз эскерыса возё 131 огазеяськонын ужасьёс. Та удысын 3 сюрс 594 мурт тырше, жаляса верано, уждунзы туж пичиысь тросэз арлыдоос, куиньмос люкетэз нылкышноос луо. Вотка городын та вакытэ эскерон ортчытӥське: охранникъёсты вошто видеокамераос. Оло, таӵе амал котькытын вӧлмоз ай. Валентина Емельянова  